
Broj: 101-3384/26     									
Mostar, 20.8.2026. godine

Na osnovu člana 80. Zakona o visokom obrazovanju u Hercegovačko-neretvanskom kantonu ("Službene novine Hercegovačko-neretvanskog kantona“ broj: 4/12), člana 146. Statuta Univerziteta, te odluke Senata Univerziteta broj: 101-3218/26 i 101-3220/26 od 13.7.2026. godine, uz saglasnosti Ministarstva obrazovanja, nauke, kulture i sporta HNK, broj: 03-34-1281/26-1 od 5.6.2026. godine, i broj: 03-34-1585/26-1 od 14.7.2026. godine Univerzitet "Džemal Bijedić" u Mostaru, objavljuje

KONKURS
za upis studenata u prvu godinu I (prvog) ciklusa studija na
Univerzitetu "Džemal Bijedić" u Mostaru u akademskoj 2026/2027. godini u drugom upisnom roku

1. Konkurs za upis u prvu godinu I (prvog) ciklusa studija u akademskoj 2026/2027. godini u drugom upisnom roku je otvoren od 24.8.2026. godine do 11.9.2026. godine. 
U prvu godinu studija u akademskoj 2026/2027. godini kandidati se upisuju u skladu sa Planom upisa studenata u drugom upisnom roku.

2. Pravo na upis i status studenta dodiplomskog studija i integrisanog studija Farmacija imaju sva lica koja su završila četverogodišnju srednju školu u Bosni i Hercegovini, kao i lica koja su završila četverogodišnju srednju školu u inostranstvu. 
Kandidati koji su srednju školu završili u inostranstvu, uz prijavu na konkurs, podnose obrazovne isprave i rješenje o ekvivalenciji, odnosno nostrifikaciji, a ako je postupak u toku, dostavljaju dokaz o podnesenom zahtjevu. 
Univerzitet će osigurati pristup studiju stranim državljanima i licima bez državljanstva u skladu s načelima evropskog sistema visokog obrazovanja, osiguravajući im studij pod istim uvjetima kao i državljanima Bosne i Hercegovine.

3. Za prijavu na Konkurs za upis u prvu godinu prvog ciklusa studija i integrisanog studija Farmacija kandidat je dužan predati sljedeće dokumente:
· Originalna svjedočanstva o završenim razredima srednje škole i originalnu diplomu o završenoj srednjoj školi u Bosni i Hercegovini u četverogodišnjem trajanju odnosno odgovarajuće nostrificirane dokumente za kandidate koji srednju školu nisu završili u Bosni i Hercegovini (ukoliko su dokumenti u postupku nostrifikacije prilaže se dokaz o podnesenom zahtjevu za nostrifikaciju);
· Izvod iz matične knjige rođenih (original ili ovjerena kopija originala); 
· Uvjerenje o državljanstvu (original ne starije od 6 mjeseci) i 
· Druge dokumente relevantne za utvrđivanje broja bodova po kriterijima.




Nepotpune i neblagovremeno podnesene prijave neće se uzimati u razmatranje.

4. Prijemni ispit, na organizacionim jednicama/univerzitetskim studijima na kojima se polaže, obavit će se prema terminu, rasporedu i satnici koje će utvrditi organizacione jedinice/univerzitetski studiji pojedinačno, i oglasiti na svojim oglasnim pločama i web stranicama uz detaljne informacije o istom.
5. Kriteriji i mjerila za utvrđivanje redoslijeda za prijem kandidata za upis u prvu godinu prvog ciklusa i drugog ciklusa studija na organizacione jedinice/univerzitetske studije Univerziteta "Džemal Bijedić" u Mostaru će biti objavljeni na oglasnim pločama i web stranicama Univerziteta i organizacionih jedinica/univerzitetskih studija. Rang listu svih kandidata i spisak primljenih kandidata organizacione jedinice/univerzitetski studiji će objaviti na oglasnoj ploči i web stranici nakon što ista bude verifikovana.
6. Na objavljenu rang listu kandidati mogu uložiti pismeni prigovor Naučno-nastavnom vijeću organizacione jedinice/univerzitetskog studija u roku od 3 dana od dana objavljivanja iste. Naučno-nastavno vijeće organizacione jednice/univerzitetskog studija je dužno u roku od 3 dana odlučiti o prigovoru i o tom obavijestiti kandidata. Odluka Naučno-nastavnog vijeća je konačna.
7. Prijava kandidata na Konkurs za upis u prvu godinu I ciklusa studija i prvu godinu integrisanog studija Farmacija vršit će se elektronski, putem portala https://upisi.unmo.ba.  
Za prijavu na Konkurs za upis u prvu godinu I ciklusa studija na Fakultetu informacijskih tehnologija kandidati su dužni predati dokumente predviđene tekstom konkursa. Pored predaje pomenutih dokumenata obavezni su izvršiti i online prijavu. Link za online prijavu: https://prijemni.fit.ba/ (OBAVEZNO). 
8. Kandidati koji u skladu s Konkursom ostvare pravo upisa u prvu godinu I ciklusa studija i prvu godinu integrisanog studija Farmacija su dužni prilikom upisa, dostaviti originalnu dokumentaciju koja je prethodno postavljena na web portal tokom procesa prijave (osim za Fakultet informacijskih tehnologija koji orginalna dokumenta dostavljaju tokom Konkursa).
9. Prilikom upisa primljeni kandidati podnose:
· 	originalnu dokumentaciju prethodno postavljenu na portal prilikom procesa prijave (kandidati koji ostvare pravo upisa u prvu godinu I ciklusa studija i prvu godinu integrisanog studija Farmacija, osim za Fakultet informacijskih tehnologija)
· upisni i prijavni list (ŠV obrazac)
· upisnicu – index
· dvije fotografije
· ljekarsko uvjerenje o zdravstvenom stanju studenta (izdaje ga odgovarajuća zdravstvena ustanova ne starije od 6 mjeseci)
· dokaz o uplati školarine i drugih usluga za studente Univerziteta „Džemal Bijedić“ u Mostaru.

Dokumentaciju za upis na organizacione jedinice Univerziteta „Džemal Bijedić“ u Mostaru primljeni kandidati podnose u studentskim službama organizacionih jedinica. 

[bookmark: _Hlk229743326]Kandidati koji su ostvarili pravo upisa na univerzitetski studij Dizajn interijera i integrisani studij Farmacija dokumentaciju za upis podnose u studentsku službu Nastavničkog fakulteta Univerziteta „Džemal Bijedić“ u Mostaru.

Kandidati koji su ostvarili pravo upisa na univerzitetski studij Zdravstvena njega dokumentaciju za upis podnose u studentsku službu Agromediteranskog fakulteta Univerziteta „Džemal Bijedić“ u Mostaru.

Kandidati koji su ostvarili pravo upisa na univerzitetski studij Studij Turizma i univerzitetski studij Poslovna informatika dokumentaciju za upis podnose u studentsku službu Ekonomskog fakulteta Univerziteta „Džemal Bijedić“ u Mostaru.

Kandidati koji su ostvarili pravo upisa na univerzitetski studija Logopedija i univerzitetski studij Kozmetologija dokumentaciju za upis podnose u studentsku službu univerzitetskih studija koja se nalazi u zgradi  Univerzitetskog multidisciplinarnog edukacijskog centra – UMEC.



PREDSJEDAVAJUĆA SENATA
UNIVERZITETA „DŽEMAL BIJEDIĆ“ U MOSTARU

_____________________________________
prof. dr. Alena Huseinbegović, rektorica

